da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da de fr da da da da da da da da da da da da da da da da en da da da nl da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da en es da da da da da da da es da da de da sv da da da da da da da da da da da da da da da da da da da da da fr da da da da da da da da da da da da da da en es da da da da da da tr da fr da da da da da da da da da da sv da sv da da tr da de da da da da da da da en da da da da da es da da da da da is da da nn fr en da da da da da da da da da da de da da tr da de da da da nl da nl da nl da nl da en da da da da en sv da da da da da da da en
Bedre parforhold København ved Mikael Hoffmann
De mest læste artikler om parforhold
Brevkassen med Ofte Stillede Spørgsmål – FAQ
Spørgsmål & Svar – overblikket
♥ Meget Bedre Parforhold – København ♥
På denne side vil jeg give dig nogle praktiske informationer om mig selv og min måde at arbejde på, samt skitsere en køreplan for kontakten og samarbejdet med mig.
Kontakt-oplysninger med adresse, rutebeskrivelse m.m. – klik her
Få meget mere baggrundsviden om Mikael Hoffmann ved at klikke her
Hvis du ønsker at finde ud af, om jeg kan hjælpe dig og jer, så ring til mig på telefon 21 79 18 50
Send gerne en SMS til ovennævnte nummer – eller en mail til:
Jeg er meget organiseret og struktureret i min måde at arbejde på – naturligvis på en respektfuld og empatisk facon.
Jeg vil gerne gøre tingene gennemsigtige, tydelige og lette at have med at gøre.
Dette er nok grunden til, at jeg har så stor succes med den parterapi, jeg tilbyder. Erfaringsmæssigt vil omkring 80% af mine klienter opleve forbedring, eller meget stor forbedring, af deres parforhold.
Her er en slags køreplan i fem trin i kontakten og arbejdet med mig:
På grundlag af min mangeårige erfaring tilbyder jeg følgende plan i 5 trin til mennesker, der ønsker at gøre noget konstruktivt og positivt ved deres parforhold, for at forbedre det. Hensigten med planen er at gøre dig og jer så trygge som muligt i mødet med parterapi og par-coaching.
Her er de 5 trin i din kontakt med mig:
Første skridt er at vi taler kortvarigt sammen over telefonen.
Ring til mig på telefonnummer 21 79 18 50.
Jeg vil stille dig nogle konkrete spørgsmål om eksempelvis hvor i landet I bor, hvor gamle I er, hvor længe I har været sammen, om I har børn og arten af jeres udfordringer. Du får også chancen for at lære mig en lille smule bedre at kende og må meget gerne stille mig spørgsmål.
I slutningen af den korte intro-telefon-samtale kan vi aftale en dato for den Afklarende Coaching-samtale uden udgift for dig.
Hvis du har Google-konto, og du foretrækker at udfylde formularer, er du velkommen til at udfylde et spørgeskema.
Den afklarende coaching-samtale over telefonen (gerne med jer begge to på en gang med medhør) er uden udgift for jer. Samtalen varer erfaringsmæssigt omkring 45 minutter, og indeholder følgende:
Et overblik over, hvad det er, I ønsker jer, i jeres liv og med jeres parforhold. Hvad I kunne tænke jer, hvis der var frit valg på alle hylder.
Hvilke udfordringer I har med hinanden. Hvad er problemerne? Hvor slemt er det?
Derefter lægger vi en plan for, hvordan I kan komme herfra hvor I er lige nu, over til dér, hvor I gerne vil være, og dét, I gerne vil have i jeres liv og parforhold.
I har også chance for at stille mig spørgsmål for at finde ud af, hvem jeg er.
Som det sidste punkt vil jeg, hvis det er passende, fortælle og forklare, hvad det er, jeg kan tilbyde jer, og hvordan jeg måske kan hjælpe jer i forhold til jeres behov og ønsker. Vi vil eventuelt også have en drøftelse om jeg er den rette til at hjælpe jer, eller om det er bedre at jeg henviser jer videre til andre, som er et mere optimalt match for jer
Når jeg har talt med jer begge to, og vi er enige om et samarbejde, aftaler vi første parsession på 1½ time. Det kan foregå enten i min klinik i København eller over Skype, Zoom eller Facetime. Hvad der end passer jer bedst.
Jeg er som sagt meget struktureret og organiseret i min måde at arbejde på. En af grundene til, at jeg har så stor succes med at få folk til at få et godt parforhold, er at der ikke er ret meget tilfældighed i dét, der foregår hos mig.
På den første parsession (1½ time) sker der tre konkrete ting, som hver tager cirka en halv time:
Den første halve time kigger vi kortvarigt på jeres baggrund og historik. Dels for at jeg kan få et overblik over, hvordan jeg bedst kan hjælpe jer. Men dels også for at I kan komme til at høre jer selv og hinanden. På den måde kan I måske selv bedre gennemskue og forstå, hvad der har skabt jeres nuværende indbyrdes problemer.
Næste halve time af den allerførste parsession er den vigtigste. Jeg vil introducere jer for, og lære jer, et helt konkret kommunikations-værktøj, der vil gøre jer i stand til at høre, se og forstå hinanden. Samtidig vil I også føle jer hørt, set og forstået af partneren. I behøver ikke at være enige med hinanden, for at have et fantastisk parforhold, men det er vigtigt, at I kan sætte jer ind i, hvad den anden siger og mener. Jeg har valgt at kalde dette værktøj “Den Anerkendende Selvansvarlig Dialog” (eller Hoffmann-Metoden©, fordi det er mig, der er har fundet på den). Det er super-effektivt til at kunne forstå hinanden og føle sig forstået.
Den sidste halve time vil jeg, på grundlag af dét, I har fortalt, og mine erfaringer, se på, om I mon har skabt jer nogle dårlige vaner og rutiner i hverdagen, som enten er uhensigtsmæssige, eller måske ligefrem destruktive, for et godt parforhold. I har typisk brug for at lære nogle nye strategier og værktøjer, for at I kan få et andet resultat end dét, I har haft indtil nu. Min mangeårige erfaring er, at det oftest er små-justeringer, der skal til, for at I kan få et helt andet og bedre resultat i jeres samliv.
I vil helt sikkert få noget konkret med jer hjem, og min erfaring er også, at folk allerede efter den første parsession har det meget bedre med hinanden.
Læs eventuelt mere om den første parsession og parterapi på www.parforhold-parterapi.dk/parterapi
Når I efter nogle dage har mærket effekten af den første parsession, skal vi alle tre vurdere, om der er grundlag for at fortsætte.
Med udgangspunkt i min mangeårige erfaring, har jeg set, at et forløb helst skal vare omkring tre måneder. Det er erfaringsmæssigt den tid det tager at lære nye færdigheder, strategier, holdninger og værktøjer i parforholdet for at få det til at holde – og i de samme tre måneder bliver gamle skadelige vaner erstattet med nye gode vaner.
Det er ikke let at lære de nye færdigheder på kortere tid, hvis de nye vaner skal være solide, og dém, I griber til, når livet igen spidser sig til. Hvis vanerne ikke er banket godt fast, risikerer man bare at bruge de gamle ubrugelige vaner i kampens hede.
Men et forløb må helst heller ikke tage længere end tre måneder. Det er hvad de fleste kan rumme med al den nye læring, og er for de fleste mennesker en overskuelig tid ud i fremtiden. Hvis der ikke er nogen “bagkant”, eller der er udsigt til at det varer halve og hele år, kan det let blive enten for overvældende eller for træls, så man risikerer at give op undervejs.
Engang for mange år siden lod jeg mine klienter selv bestemme, hvor tit og hvor meget, de ville komme i parterapi. Jeg erfarede hurtigt, at de efter relativt få gange oplevede en stor forbedring i deres parforhold. De havde lært nogle nye strategier, værktøjer, redskabet og metoder, og derfor føltes det godt at stoppe. Men de havde ikke brugt tid og kræfter på at få de nye værktøjer BANKET GODT FAST, så de var blevet til nye gode vaner.Altså dét, de automatisk greb til, når parforholdet igen blev svært.
Når livet for dem så endnu en gang kom buldrende, røg de lige ned i de gamle vaner og den uhensigtsmæssige adfærd – og så var hele den første investering i parterapien spildt.
Derfor gør jeg opmærksom på, at det er mig, der er eksperten, og mig, der véd, hvad der skal til, for at klienterne kan få et godt parforhold. Hvis de selv havde vidst det, havde de jo ikke behøvet at ulejlige sig hen til mig. Så DERFOR laver jeg kun forløb med folk.
Men ingen skal “købe katten i sækken“, så derfor starter vi med en enkelt session først.
I Forløbet skrædder-syer jeg jeres læring, således at I kommer til at lære de kommunikationsværktøjer, som I har brug for. Se eksempler på https://www.parforhold-parterapi.dk/forskellige-kommunikationsvaerktoejer-i-parforholdet. Alle par er forskellige, og det kræver forskellige forløb.
Ofte vil vi på et tidspunkt i forløbet arbejde med jeres individuelle og fælles grundlæggende værdier i parforholdet. I behøver ikke at være enige eller ens, for at have et godt parforhold, men det er vigtigt at finde og bevidstgøre jeres fælles værdi-sæt, som er dét, der binder jer sammen og gør samlivet værd at leve.
Typisk vil vi også til sidst i forløbet lave en Quiz, som vil gøre det tydeligt, hvordan I reelt har det med hinanden, og hvilke konkrete tiltag, der skal til, for hele tiden at forbedre parforholdet, så I bliver ved med at være glade og lykkelige. Quizen indeholder også konkrete forslag til hvordan det kan gøres på en individuel måde.
De fleste mennesker har haft et, to, tre eller måske fire parforhold i deres liv. Jeg har haft flere end 400 parforhold, så jeg har en masse erfaring og véd, hvad jeg taler om, og hvad der virker.
Et forløb er det mest effektive, hvis I vil have et andet og bedre parforhold, end dét, I har haft hidtil. Det er som et helt nyt sprog, I skal lære, og det kommer ikke af sig selv i løbet af nogle få timer hos en parterapeut.
Et andet eksempel på, hvor vigtigt forberedelse og omhyggelighed er, er bygning af et højt hus, der skal være solidt. Jo højere, man ønsker at det skal være, jo dybere bliver man nødt til at grave ud til fundamentet.
Hvis I er fokuserede, målrettede og højt motiverede til en positiv forandring i 3 koncentrerede måneder, er det min mangeårige erfaring, at dét er den mest effektive måde at ændre dårlige vaner til gode vaner på.
Først bevidstgørelse, så vi kender problemerne og deres omfang
Dernæst færdighedslæring, hvor I vil lære nye strategier og kommunikations-værktøjer, så I får et andet resultat i jeres parforhold
Til sidst vanedannelse, hvor de nye gode vaner erstatter de gamle dårlige vaner
Det er vigtigt at understrege, at jeres udbytte af parterapien i høj grad afhænger af jer selv.
Billedligt set er jeg som et erfarent rejsebureau, der har arrangeret en fem-stjernet luksusrejse med All Inclusive, samt de dygtigste rejseledere, den bedste mad, de venligste tjenere, de mest luksuriøse værelser og de mest spændende udflugter på de mest eksotiske rejsemål.
I restauranten på det fem-stjernede hotel er der en stor veldækket buffet med alle mulige lækre og sunde retter til rådighed. Jo mere I tager fra, jo mere kommer der på bordet.
Blot skal det lige nævnes, at dét, I skal lære i parterapien, er som et helt nyt sprog. Forestil dig, at du skulle lære russisk eller kinesisk. Det kræver dedikation (og hjemmearbejde) at kunne komme til at bruge sproget hensigtsmæssigt i det nye land.
Med andre ord afhænger det helt og holdent af jeres egen motivation og engagement, hvor meget I får ud af parterapien hos mig. Med billedet fra luksusrejsen er det helt op til jer selv, om det er en god og udbytterig ferie eller ej. I bestemmer selv, hvilke oplevelser og læringer, I ønsker.
I øvrigt bruger jeg samme strategi som Simon Spies: Jeg giver folk mere, end de forventer. Så har jeg nemlig erfaring for, at de bliver både glade og tilfredse.
Det er nok en af grundene til, at jeg har haft succes som par-coach og –terapeut i mere end 27 år…
De fleste af mine klienter kan bruge et standard-forløb, jeg har skruet sammen, men der er også udvidede forløb med fokus på konkrete områder.
Flere grunde til Forløbet
Jeg har udviklet forskellige kommunikationsværktøjer til forskellige situationer i parforholdet (og alle mulige andre steder i tilværelsen).
Der er flere grunde til, at det i begyndelsen er overordentligt vigtigt at øve sig i dem, så de kan bruges på den bedste måde, uden at man behøver at tænke sig grundigt om, hver gang man skal bruge dem.
Her kommer 6 af de vigtigste grunde:
1) Dels skal man øve sig, for at få nogle nye gode vaner. Og strategierne og redskaberne skal øves mange gange, for at det er dem, man automatisk bruger, når livet spidser til.
At man ikke alt for let falder tilbage i de gamle adfærdsmønstre og uhensigtsmæssige vaner.
2) Dels er det for at omprogrammere både sig selv og sin partner.
Når I har øvet jer mange gange, vil det være ligesom Pavlovs hunde med de betingede reflekser.
Når en klokke ringede, begyndte hundene at savle, fordi de mange gange i forvejen havde vænnet sig til, at klokken betød mad.
Når I har øvet jer nok, vil I gøre noget automatisk, når “knappen bliver tændt”.
3) Det er vigtigt indledningsvist at øve sig på “ufarlige emner”.
Da jeg for mange år siden sejlede som styrmand, havde vi brandøvelse en gang om ugen.
Men i løbet af de 12 år, jeg sejlede, har jeg kun oplevet brand om bord to gange.
Alligevel øvede vi os hver eneste uge, hver eneste måned, hvert eneste år.
Og vi øvede os på ufarlige ting.
Eksempelvis legede vi, at der var ild i kabyssen eller maskinrummet – uden at tænde rigtig ild.
4) Når vi øvede os i brandslukning om bord, opbyggede vi dels nogle færdigheder for os selv, men mindst lige så vigtigt opbyggede vi også tillid til hinanden.
Når man går frem mod flammerne, skal man være sikker på, at makkeren bag ved følger med, og ikke bare løber sin vej fordi han bliver bange.
5) Når man har øvet sig rigtigt mange gange sammen, vil der herske en tryghed i den måde, man kommunikerer på.
Der kommer ingen overraskelser, eller noget der kunne minde om bagholdsangreb.
Man tør være sårbar.
Man har lyst til at lytte for at forstå.
Og når man har øvet sig, bliver man god til ikke at lyde kritiserende eller bebrejdende i partnerens ører.
6) Det er vigtigt, at man øver sig i DET RIGTIGE.
Altså siger de “rigtige” ord i den rigtige rækkefølge.
Eksempelvis lader være med at bruge ordet “DU” (med mindre det er i forbindelse med “Jeg elsker dig” og “Hvor er du dejlig”).
Det er også vigtigt, at man først starter kommunikationen med en indledning, og til sidst slutter med en afslutning.
I also do couple therapy and counselling in English. Click here to translate this website into English.
Entiendo y hablo español tambien.
Læs her om klienters omtale af par-coaching, og hvordan det har hjulpet dem:
Jeg er oprindeligt uddannet styrmand (fra Kogtved Søfartsskole gennem Rederiet J.Lauritzen) og sejlede 12 år i den danske handelsflåde, inden jeg sluttede min karriere til søs som kaptajn. Det gav mig en masse erfaring i ledelse, menneske-kundskab og hvordan man får folk til at fungere i forskellige vanskelige situationer.
Derefter gik jeg i land og uddannede mig til ingeniør (Helsingør Teknikum). Det gav mig en grundlæggende struktur-forståelse og systematik.
Efterfølgende blev jeg selvstændig (i 1994 – altså for 27 år siden) og tog også lige den 4-årige uddannelse til psykoterapeut (ID-Academy). Det gav mig en stor forståelse for psykologi og relationer. Endvidere er jeg uddannet chok-traume-terapeut (Havening).
Jeg har allerede mere end 10.000 klienttimer bag mig i min selvstændige praksis, og flere end 400 par har været gennem min klinik. Derfor kan jeg kalde mig senior-terapeut eller master-terapeut. Jeg er uden tvivl den mest succesfulde par-terapeut i Danmark med en temmelig høj succes-rate. Omkring 80% af de par, der kommer i min klinik, får deres parforhold til at fungere igen – og 100% af de par, der følger mine råd og laver deres hjemmearbejde mellem sessionerne, genfinder lykken og får succes med deres parforhold.
Læs eventuelt mere om mig på
I mit eget liv har jeg prøvet hele paletten med singleliv, bofællesskab, kollektiv, kernefamilie, børn, bonusbørn, skilsmisse, alene-far og ægteskab.
Jeg har gennem tiden taget en væld af supplerende kurser. Et af de vigtigste har været chok-traume-terapi (Havening.dk). Det kan være særdeles anvendeligt, hvis mine klienter har været udsat for lidelser og traumatiske hændelser, enten i parforholdet eller andre steder.
Fast og tryg struktur i parforholdet
Jeg er meget struktureret, resultatorienteret, organiseret, direkte og professionel – naturligvis på en respektfuld og empatisk måde.
Når folk kommer til mig, er det normalt fordi deres liv er ved at gå op i limningen, eller der er kaos.
Derfor er der brug for en fast hånd og nogle håndgribelige råd og vejledninger, så der kan komme forståelse, tillid, tryghed og respekt imellem jer.
Jeg er naturligvis også både hensyntagende og omsorgsfuld. Både af natur og qua min uddannelse til psykoterapeut.
Jeg arbejder meget med “Rammer”, det vil sige aftalte måder at kommunikere på, der giver mening. Det er når man eksempelvis er vrede på hinanden, når man er frustreret, eller når partneren er frustreret og skal beroliges. Det kan også være når man vil opnå noget bestemt, når man skal forventningsafstemme med hinanden og så videre.
Det giver tryghed og ro at vide præcis, hvad “formatet” er, når man kommunikerer med hinanden.
Jeg er endvidere ekspert i sygdomsforebyggelse og lidelseshåndtering, grundet min efter-uddannelse som chok-traume-behandler, samt min mangeårige praktiske erfaring.
Mange mænd har med god grund ikke spor lyst til at gå i parterapi med deres kone/kæreste!
Læs her om grunden, idet den maskuline og den feminine metode er to vidt forskellige retninger i par-terapi og par-coaching.
Klik også her for at læse mere om mine systematiske arbejdsmetoder med en 5-punkts plan for et eventuelt samarbejde om at forbedre jeres parforhold.
Min måde at arbejde på
Jeg arbejder målrettet med par, der tager deres parforhold alvorligt og har en højgrad af motivation til at forbedre deres liv og samliv.
redde og forbedre parforholdet med et skræddersyet forløb til hvert enkelt par. Ikke to par er ens, men der er nogle grundlæggende fællestræk i alle parforhold, og der er nogle få grundlæggende udfordringer, som de fleste kæmper med (fx kommunikationsproblemer, svigt, overgreb og manglende forståelse).
Jeg er som sagt meget struktureret og organiseret, hvilket jeg har stor succes med i min praksis. Min succes-rate er som sagt temmelig høj. 80% er et temmelig højt tal i denne branche, men jeg har også øvet mig i mange år, og har en lidt speciel og anderledes baggrund, inden jeg uddannede mig til psykoterapeut. Min fornemmelse er, at grunden til at 20% ikke lykkes hos mig, måske er fordi nogle klienter ikke følger mine råd, men stadigvæk gør tingene på deres egen måde. Imidlertid på det så ikke komme bag på noget, at man dermed bliver ved at at få det samme, når man bliver ved med at gøre det samme…. Man må øve sig i nye færdigheder for at få nogle nye vaner.
Jeg blev selvstændig i sommeren 1994 med egen praksis og har efterhånden “temmelig mange år på bagen” som selvstændig par-terapeut og -coach.
Jeg er uddannet og certificeret psykoterapeut fra www.IDacademy.dk.
Endvidere er jeg også uddannet og certificeret Chok-traume-terapeut på www.havening.org (www.havening.dk)
På denne hjemmeside giver jeg enormt meget viden væk ganske gratis. Jeg har skrevet flere end 500 artikler og lavet flere end 300 små videoer.
Prøv lige et øjeblik at forestil dig, hvad mine betalende klienter ellers får hos mig,…
Kontakt-oplysninger med adresse, rutebeskrivelse m.m. – klik her
Læs nogle klient-udtalelser her:
Se klienters erfaringer og udtalelser på Google anmeldersiderne vedrørende parterapien ved at klikke på desktop (hvis du sidder ved en computer) eller på mobil (hvis du har en mobiltelefon), samt på www.parforhold-parterapi.dk/udtalelser, som er anbefalinger sendt direkte til mig af klienter. og www.parforhold-parterapi.dk/anbefalinger.
Jeg har skrevet og udgivet end 5 bøger om parforhold, hvoraf den lille overskuelige bog ”7 vaner, som ødelægger parforhold – og hvad I kan gøre for at ændre dem” er blevet en bestseller (klik her).
En anden af mine bøger, der er blevet populær, er den store selvhjælpsbog ”Partner for livet” (klik her).
Min første bog handler om, hvordan man skifter singletilværelsen ud med et godt parforhold.
En bog beskriver hvad parterapi er.
Min tredje bog handler om håndtering af konflikter, samt vedligeholdelse af det gode parforhold.
Min vigtigste bog (mit svendestykke) er en selvhjælps-bog om at navigere i medgang og modgang i parforholdet, mens I fastholder kærlighedens essens.
Min seneste bog er en lille bog om 7 vaner, der ødelægger et godt parforhold. Den giver et hurtigt overblik over værktøjer og strategier i parterapien.
Læs mere om bøgerne på www.parforhold-parterapi.dk/bog
Indslag i TV2 om udgivelsen af bogen “Partner for livet” (2015)
“Du er meget klart-skuende, kære Mikael, og på, hvorfor og hvordan vaner bliver lavet om. Der er bevidstheds-dybder i processen, ja men det kan jo genkendes, fra ønsket, og prioriteringen, og faser, der nu måtte være, til det opnås, og fastholdes. Sådan har jeg ikke set det før, det er genialt, kære Mikael. Tak
Nu forstår jeg bedre, hvorfor, når man giver råd, at de ikke bare øjeblikkelig bliver fulgt, og vil lægge mærke til, hvordan jeg selv ændrer.
Det er en hel proces.  Så jeg skal altså også give mig selv tid, til at komme igennem HELE processen. Og få den til at vare. Du beskriver det altså meget klart, så det er lige til, at forstå.
Det er herligt. Du er en skat. Tak Mikael.”
Se en række videoer om mit arbejde på www.parforholds-lodsen.dk
Men begynd som sagt med først at ringe mig op på telefonnummer 21 79 18 50
Jeg har kliniklokale i København, men arbejder endvidere online sammen med klienter i både ind- og ud-land.
Pressepakke med informationer, billeder, links og meget mere.
Bøger skrevet og udgivet af Mikael om parforhold og parterapi. Foreløbig er det blevet til fem.
Biblioteker, der har bogen “Partner for livet” og nogle af de andre bøger stående.
Se klient-udtalelser på www.parforhold-parterapi.dk/udtalelser med adskillige anmeldelser af parterapien.
– Tanker på Vandring – 30 artikler og videooptagelser fra mine årlige langdistance-vandringer, hvor jeg lader tankerne løbe frit til video-kameraet.
– Spørgsmål & Svar – flere end 50 blog-posts med videoer med klienterne spørgsmål og mine svar. Også disse er optaget på en af mine vandringer.
– Brevkassen med omkring 100 spørgsmål fra folk og mine korte svar med alt inden for parforhold og parterapi. Disse spørgsmål har klienter stillet mig gennem alle årene.
Kontakt-oplysninger med adresse, rutebeskrivelse m.m. – klik her
Parterapi handler om at få lært nogle helt konkrete værktøjer og strategier, som kan bruges i hverdagen, når tingene spidser til, så man så hurtigt som muligt kan komme tilbage til det gode parforhold.
Kommunikation er ikke blot udveksling af ord og meninger. Hensigten med at kommunikere er at forstå og blive forstået. Med forståelsen kommer meningen med livet og kærligheden.
God, effektiv parterapi handler ikke så meget om, hvad du føler, og hvordan du har det. Det er derimod metoder og strategier til at komme gennem hverdagen på, så livet og parforholdet fungerer igen. Det kræver aftalte kommunikations-”regler”, som begge er enige om og er trygge ved.
I bund og grund handler det om i de gode rolige perioder i parforholdet at aftale at bruge bestemte kommunikations-værktøjer og -strategier. Disse skal øves grundigt, så de bliver til nye gode vaner til erstatning for de gamle dårlige. På den måde kommer man ikke til at såre hinanden, når bølgerne går højt, og forudsætningen for en dialog med forståelse, accept og respekt for hinanden er til stede.
Parterapeuten hverken kan eller skal løse folks problemer. Til gengæld skal han/hun hjælpe jer med, at I bliver i stand til selv at løse jeres egne problemer, så I resten af jeres liv kan håndtere de udfordringer, der måtte komme.
Mening i tilværelsen er altafgørende for at have det godt. For at kunne se en mening, må man kunne forstå. Og forståelse kræver kommunikation. Ikke bare med udveksling af ord og meninger, men forståelse gennem i forvejen aftalte, faste spilleregler og rammer. På den måde kan man lettere forstå partneren, og udtrykke sig selv frit, så man bliver forstået.
Parforholdsproblemer kan være mere eller mindre tydelige og konkrete. Symptomerne på udfordringerne er direkte og kan både føles, ses og mærkes, men som ethvert andet symptom, dækker de ofte over noget andet, nemlig årsager, og disse kan være særdeles svære at få øje på. Feber og smerte er jo heller ikke sygdommen i sig selv, men et symptom på, at der er noget andet galt.
I parforholdet er den partner, man har valgt at leve sammen med, den selvsamme partner, man har valgt at have sine problemer med.
Du skal først kunne forstå, inden du selv kan forvente at blive forstået. Faste rammer giver tryghed, både for afsender og modtager. Afsenderen kan udtrykke sig åbent og ærligt – inden for nogle helt bestemte rammer og grænser. Og modtageren er klar over, at der ikke er noget, der eksploderer op i hovedet på en, eller at man bliver kritiseret og bebrejdet i lange baner. Derfor er rammerne vigtige.
Se klienters erfaringer og udtalelser på Google anmeldersiderne vedrørende parterapien ved at klikke på desktop (hvis du sidder ved en computer) eller på mobil (hvis du har en mobiltelefon), samt på www.parforhold-parterapi.dk/udtalelser, som er anbefalinger sendt direkte til mig af klienter.
Klik her for at se flere klienters erfaringer og anbefalinger med par-coachingen
Kontakt-oplysninger med adresse, rutebeskrivelse m.m. – klik her
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Meget Bedre Parforhold i København og på Frederiksberg som #1 parterapeut i Danmark.
Du kan til hver en tid ringe til mig på telefon 21 79 18 50. Hvis jeg har tid, tager jeg den.
Ellers skriv til mig på
Ferietid kan blive til krisetid
Derfor skal facebook ikke med på ferie
Tilbage til hverdagen efter ferien
Hvorfor holder vi egentlig ferie?
✶ Kommunikation i parforhold
✶ Krise i parforhold
✶ Misforståelser i parforhold
✶ Hvad er parterapi
✶ Psykologi i parterapi
Hvad gør du, når din partner raser og skælder ud? Tips til igen at få balance tilbage i parforholdet
Hvad vil et brudepar have allermest brug for?
Nyttige værktøjer og strategier i parterapien til forbedring af kommunikationen i parforholdet
Hvad er kærlighed? Og hvad er kærlighed IKKE?
Følg på de sociale medier
Fortrolighed. Mine cookies samler ikke på personoplysninger. Jeg bruger cookies for at forbedre din oplevelse, samle statistik og huske dine indstillinger. Ved at klikke OK her til højre accepterer du dette. Læs eventuelt mere her: Cookie Politik
Jeg arbejder med par, der tager deres parforhold alvorligt. Jeg yder individuel hjælp til at redde og forbedre parforholdet med et skræddersyet forløb.
Copy it right © 2019. All Rights Reserved
Korte Instruktions-videoer på 2 minutter hver
Fortrolighed om tavshedspligt, GDPR m.m.
Pressepakke med links og billeder
Biblioteker med "Partner for livet"
Parcoaching og parterapi i København, Frederiksberg, Hellerup, Gentofte, Nørrebro, Valby, Vanløse, Vesterbro, Østerbro og på Amager.
Online-parterapi (Skype, Facetime, Zoom) - for at få parforholdet tilbage på sporet igen. Ring eller send gerne en SMS til telefon 21 79 18 50 - eller email til: